ବାରିପଦା, ଜାନୁଆରୀ ୫(ଲୋକାଲ ୱାୟାର) ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଦିନିକିଆ ଓଡ଼ିଶା ଗସ୍ତରେ ଆସି ଶନିବାର ବାରିପଦାଠାରେ ପ୍ରାୟ ୫୩୯୯ କୋଟି ଟଙ୍କାର ବିଭିନ୍ନ ପ୍ରକଳ୍ପର ଉଦଘ।ଟନ ଓ ଶିଳାନ୍ୟାସ କରିଛନ୍ତି । ଉଦଘାଟିତ ହୋଇଥିବା ପ୍ରମୂଖ ପ୍ରକଳ୍ପ ମଧ୍ୟରେ ରହିଛି ପାରାଦୀପ-ହଳଦିଆ-ଦୁର୍ଗାପୁର ଏଲପିଜି ପାଇପଲାଇନ ପ୍ରକଳ୍ପର ବାଲେଶ୍ୱର-ହଳଦିଆ-ଦୁର୍ଗାପୁର ସେକ୍ସନ । ଏହି ପ୍ରକଳ୍ପକୁ ଭାରତୀୟ ତୈଳ ନିଗମ ନିର୍ମାଣ କରୁଛି ।
ଏହାଛଡ଼ା ବାଲେଶ୍ୱରଠାରେ ଏକ ବହୁଢ଼ାଞ୍ଚୀୟ ଲଜିଷ୍ଟିକ ପାର୍କକୁ ମଧ୍ୟ ପ୍ରଧାନମନ୍ତ୍ରୀ ଉଦଘାଟନ କରିଛନ୍ତି । ଶ୍ରୀ ମୋଦି ଆସ୍କା, ଭଦ୍ରକ, କଟକ, ଢ଼େଙ୍କାନାଳ, ଯାଜପୁର ଓ କେନ୍ଦୁଝରଗଡ଼ ଠାରେ ଥିବା ପ୍ରଧାନ ଡାକଘରଗୁଡ଼ିକରେ ପାସପୋର୍ଟ ସେବା କେନ୍ଦ୍ରମାନଙ୍କୁ ଆନୁଷ୍ଠାନିକ ଭାବେ ଲୋକାର୍ପଣ କରିଛନ୍ତି ।
ବାରିପଦାଠାରେ ଏକ ସମାରୋହରେ ପ୍ରଧାନମନ୍ତ୍ରୀ ଫଳକ ଉନ୍ମୋଚନ ପୂର୍ବକ ମୟୁରଭଞ୍ଜ ଜିଲ୍ଲାର ପ୍ରାଚୀନ ହରିପୁରଗଡ଼ ଦୁର୍ଗ ଏବଂ ରସିକରାୟ ମନ୍ଦିରର ରକ୍ଷଣାବେକ୍ଷଣ ତଥା ସୌନ୍ଦର୍ଯ୍ୟବର୍ଦ୍ଧନ କାର୍ଯ୍ୟର ଶୁଭାରମ୍ଭ କରିଛନ୍ତି । ସେହିପରି ଟାଟାନଗର ବାଦାମପାହାଡ଼ ମଧ୍ୟରେ ଦ୍ୱିତୀୟ ପାସେଞ୍ଜର ଟ୍ରେନର ଚଳାଚଳକୁ ପତାକା ଦେଖାଇ ଶୁଭାରମ୍ଭ କରିଛନ୍ତି ।
ସେହିଭଳି ପ୍ରଧାନମନ୍ତ୍ରୀ ରିମୁଳି-କୋଇଡା ସେକ୍ସନ (ଏନଏଚ-୨୧୫), ସିଙ୍ଗଡା-ବିଞ୍ଜବାହାଲ ସେକ୍ସନ (ଏନଏଚ-୬) ଏବଂ କୋଇଡା-ରାଜାମୁଣ୍ଡା ସେକ୍ସନ (ଏନଏଚ-୨୧୫)ର ପ୍ରଶସ୍ତିକରଣ (୪ ଲେନ) କାର୍ଯ୍ୟର ଆଧାରଶିଳା ରଖିଥିଲେ । ଏହିସବୁ ପ୍ରକଳ୍ପରେ ୩ ହଜାର କୋଟି ଟଙ୍କାରୁ ଅଧିକ ପୁଞ୍ଜି ବିନିଯୋଗ ହେବ ।
ଗସ୍ତ ଅବସରରେ ଆୟୋଜିତ ଜନସଭାକୁ ସମ୍ବୋଧିତ କରି ପ୍ରଧାନମନ୍ତ୍ରୀ କହିଥିଲେ ଯେ, ବାଲେଶ୍ୱର-ହଳଦିଆ- ଦୁର୍ଗାପୁର ଗ୍ୟାସ ପାଇପଲାଇନ ଦ୍ୱାରା ଓଡ଼ିଶା ଏବଂ ପଶ୍ଚିମବଙ୍ଗ ମଧ୍ୟରେ ଏଲପିଜି ଯୋଗାଣ ସୁଗମ ହେବ ଏବଂ ୮ଟି ଜିଲ୍ଲା ବେଶ ଉପକୃତ ହେବେ । ଏବେ କେନ୍ଦ୍ର ସରକାର ଗ୍ୟାସ ଆଧାରିତ ଉଦ୍ୟୋଗ ଓ ଅର୍ଥ ବ୍ୟବସ୍ଥା ଉପରେ ପ୍ରାଧାନ୍ୟ ଦେଇ ଆଗକୁ ବଢ଼ୁଛନ୍ତି । ଏକବିଂଶ ଶତାବ୍ଦୀ ହେଉଛି ସଂଯୋଗୀକରଣର ।
ପୂର୍ବ ଭାରତ ଏବଂ ଉତ୍ତର-ପୂର୍ବାଞ୍ଚଳ ରାଜ୍ୟଗୁଡ଼ିକର ବିକାଶକୁ ତାଙ୍କ ସରକାର ଅଗ୍ରାଧିକାର ଦେଉଛନ୍ତି । ଅନେକ ଦିନରୁ ରହିଆସିଥିବା ଆଞ୍ଚଳିକ ବୈଷମ୍ୟ ଦୂର କରି ଉନ୍ନୟନ ସାମଞ୍ଜସ୍ୟ ଆଣିବା ଲାଗି ପ୍ରୟାସ ହେଉଛି । ଏହି କାର୍ଯ୍ୟକ୍ରମର ଅଂଶସ୍ୱରୂପ ଓଡି଼ଶାର ବିକାଶକୁ କେନ୍ଦ୍ର ଯଥେଷ୍ଟ ଗୁରୁତ୍ୱ ଦେଉଛି । ଓଡ଼ିଶା ଖଣିଜ ସମ୍ପଦ ଭରା ଏକ ଅଞ୍ଚଳ । ଏଠାରେ ରେଳପଥ, ସଡ଼କପଥ, ଜଳପଥ, ବନ୍ଦର ସହସଂଯୋଗୀକରଣ, ବିମାନବନ୍ଦର ଆଦିର ବିକାଶ ଉପରେ ଅଗ୍ରାଧିକାର ଦିଆଯାଉଛି ।
ଏହାଦ୍ୱାରା ଉଦ୍ୟୋଗ ଓ ଖଣି ଅଞ୍ଚଳ ମଧ୍ୟରେ ବ୍ୟବଧାନ ହ୍ରାସ ପାଇବ ଏବଂ କଞ୍ଚାମାଲ ଯୋଗାଣ ସହଜ, ସୂଲଭ ଓ ସଅଳ ହେବ । ଏହିସବୁ ପଦକ୍ଷେପ ଅନେକ ରୋଜଗାର ସୃଷ୍ଟି କରିବ । ଏହା ମଧ୍ୟମ ବର୍ଗର ଲୋକ ଓ ମଧ୍ୟମ ଉଦ୍ୟୋଗ ପାଇଁ ବେଶ ସହାୟକ ହେବ । ମାଲ ପରିବହନ ସହ ଯାତ୍ରୀ ପରିବହନରେ ସୁବିଧା ହେବ ।
ପ୍ରଧାନମନ୍ତ୍ରୀ କହିଥିଲେ ଯେ, ତାଙ୍କ ସରକାର କ୍ଷମତାକୁ ଆସିବା ବେଳେ ୨୦୧୪ରେ ବହୁତ କମ ଲୋକଙ୍କ ଘରେ ଗ୍ୟାସ ଚୁଲି ଜଳୁଥିଲେ । ଏବେ ପ୍ରଧାନମନ୍ତ୍ରୀ ଉଜ୍ୱଳା ଯୋଜନା ଅଧୀନରେ ମାତ୍ର ୩୨ ମାସ ମଧ୍ୟରେ ୬ କୋଟି ଉଜ୍ୱଳା ଏଲପିଜି ସଂଯୋଗ ପ୍ରଦାନ କରାଯାଇଛି । ବହୁ ଗରିବ ମହିଳା ଉପକୃତ ହୋଇଛନ୍ତି । ପରିବେଶ ପ୍ରଦୂଷଣରୁ ମୁକ୍ତି ମିଳିଛି । ଜସ୍ମିନା ଖାତୁନ୍ ୬ କୋଟିତମ ମହିଳା ଭାବେ ଉଜ୍ୱଳା ଗ୍ୟାସ ସଂଯୋଗ ପାଇଛନ୍ତି । "ସବ୍କା ସାଥ୍, ସବ୍କା ବିକାଶ" ମନ୍ତ୍ରରେ ଅଭିମନ୍ତ୍ରିତ ତାଙ୍କର ସରକାର ଓଡି଼ଶାର ବିକାଶକୁ ପ୍ରଧାନ୍ୟ ଦେଉଛନ୍ତି । କିନ୍ତୁ ରାଜ୍ୟ ସରକାର ଜନସାଧାରଣଙ୍କ ସ୍ୱାସ୍ଥ୍ୟ ରକ୍ଷା ପ୍ରତି ଗୁରୁତ୍ୱ ଦେଉନଥିବା ମନେ ହେଉଛି । ଓଡ଼ିଶାର ଲୋକମାନେ ଆୟୁଷ୍ମାନ ଭାରତ ଭଳି ଯୋଜନାର ଲାଭ ପାଇପାରୁନାହାନ୍ତି ।
ଏଣୁ ରାଜ୍ୟ ସରକାର ପ୍ରଧାନମନ୍ତ୍ରୀ ଜନ ଆରୋଗ୍ୟ - ଆୟୁଷ୍ମାନ ଭାରତ ଯୋଜନା ଲାଗୁ କରିବାକୁ ସେ ପୁଣି ଥରେ ନିବେଦନ କରିଥିଲେ । ରାଜ୍ୟର ଲୋକଙ୍କୁ ଜନ କଲ୍ୟାଣକାରୀ ଯୋଜନାରୁ ବଂଚିତ ନ କରିବାକୁ ସେ ଓଡ଼ିଶା ସରକାରଙ୍କୁ ପରାମର୍ଶ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ୨୦୧୪ରେ ଦେଶର ମାତ୍ର ୬୦ ଭାଗକୁ ଟିକାକରଣ ପହଞ୍ଚିଥିଲେ । ତାଙ୍କ ସରକାର କ୍ଷମତାକୁ ଆସିବା ପରେ ମିଶନ ଇନ୍ଦ୍ରଧନୁଷ ଆରମ୍ଭ କଲେ ଏବଂ ଏହି କାର୍ଯ୍ୟକ୍ରମ ଅଧିନରେ ଦେଶର ଦୁର୍ଗମ, ଅପହଞ୍ଚ ଏବଂ ଅବହେଳିତ ଅଞ୍ଚଳକୁ ନିଆଗଲା ଏବଂ ଏବେ ଟିକାକରଣର ଉଲ୍ଲେଖନୀୟ ସମ୍ପ୍ରସାରଣ ହୋଇପାରିଛି ।
ଦେଶର ୩ କୋଟିରୁ ଅଧିକ ଶିଶୁ ଏବଂ ୮୫ ଲକ୍ଷରୁ ଅଧିକ ଗର୍ଭବତୀ ମହିଳାଙ୍କୁ ମିଶନ ଇନ୍ଦ୍ରଧନୁଷ କାର୍ଯ୍ୟକ୍ରମରେ ସାମିଲ କରାଯାଇଛି । ଓଡ଼ିଶାର ୫ ଲକ୍ଷରୁ ଅଧିକ ଶିଶୁଏବଂ ଦେଢ଼଼ ଲକ୍ଷ ମହିଳା ଏହି କାର୍ଯ୍ୟକ୍ରମରେ ଉପକୃତ ହୋଇଛନ୍ତି ।
କେନ୍ଦ୍ର ସରକାର "ବେଟୀ ବଚାଓ, ବେଟୀ ପଢ଼଼ାଓ" ଉପରେ ଗୁରୁତ୍ୱ ଦେଇ କାର୍ଯ୍ୟକ୍ରମମାନ ଗ୍ରହଣ କରୁଥିବା ବେଳେ ରାଜ୍ୟ ସରକାର ଝିଅମାନଙ୍କ ସୁରକ୍ଷା ପ୍ରତି ଉପଯୁକ୍ତ ଧ୍ୟାନ ଦେଉନଥିବା ମନେ ହେଉଛି । ପୁରୀ ନିକଟରେ ଏକ ଝିଅ ପ୍ରତି ଯେଉଁ ଅନ୍ୟାୟ ହୋଇଛି, ତା'ପଛରେ ରହିଥିବା ଦୋଷୀମାନଙ୍କ ବିରୁଦ୍ଧରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରିବା ଲାଗି ପ୍ରଧାନମନ୍ତ୍ରୀ କହିଛନ୍ତି । ସେ କହିଛନ୍ତି ଯେ, ତାଙ୍କ ସରକାର ଝିଅପିଲାଙ୍କ ଉପରେ ହେଉଥିବା ଅତ୍ୟାଚାରକୁ ରୋକିବା ଲାଗି ଆଇନ ଆଣିଛନ୍ତି । ଓଡିଶାର ଲୋକମାନଙ୍କ ସ୍ନେହରେ ସେ ଅଭିଭୂତ । ଏହା ନୂଆ ଓଡିଶା ଓ ନୂଆ ଭାରତ ଗଠନର ସ୍ୱପ୍ନକୁ ସାକାର କରିବା ଦିଗରେ ବେଶ ସହାୟକ ହେବ । ଦେଶର ସ୍ୱାଧିନତା ସଂଗ୍ରାମ ତଥା ବିକାଶରେ ଓଡିଶାର ଅବଦାନକୁ ପ୍ରଶଂସା କରି ପ୍ରଧାନମନ୍ତ୍ରୀ କହିଥିଲେ ଯେ, ମୟୁରଭଞ୍ଜ ଭୂମି ପୂର୍ଣ୍ଣଚନ୍ଦ୍ର ଭଞ୍ଜଦେଓଙ୍କ ଭଳି ଭାଷା ଓ ସାହିତ୍ୟାନୁରାଗୀ ଏବଂ ପଣ୍ଡିତ ରଘୁନାଥ ମୁର୍ମୁଙ୍କ ଭଳି ଯଶସ୍ୱୀଙ୍କୁ ଜନ୍ମ ଦେଇଛି । ସେମାନଙ୍କ ପ୍ରତି ଶ୍ରଦ୍ଧାଞ୍ଜଳି ଅର୍ପଣ କରି ପ୍ରଧାନମନ୍ତ୍ରୀ କହିଥିଲେ ଯେ, ଅଟଳ ବିହାରୀ ବାଜପେୟୀଙ୍କ ସରକାର ସମୟରେ ସାନ୍ତାଳି ଭାଷାକୁ ସମ୍ବିଧାନର ଅଷ୍ଟମ ପରିଚ୍ଛଦରେ ସ୍ଥାନ ଦିଆଯାଇଥିଲା । ଆଦିବାସୀ ଭାଇଭଉଣୀମାନଙ୍କ ଅବଦାନକୁ ଦେଶ ତଥା କୌଣସି ସରକାର କେବେହେଲେ ଭୂଲିପାରିବେ ନାହିଁ।
ଗୁଜରାଟ ଏବଂ ଓଡିଶା ମଧ୍ୟରେ ସ୍ୱାଧିନତା ସଂଗ୍ରାମ ବେଳର ସମ୍ବନ୍ଧକୁ ମନେପକାଇ ପ୍ରଧାନମନ୍ତ୍ରୀ କହିଥିଲେ ଯେ, ଗୁଜରାଟର ଦାଣ୍ଡିଯାତ୍ରା ଏବଂ ଇଂଚୁଡିର ଲବଣ ସତ୍ୟାଗ୍ରହ ସ୍ୱାଧିନତା ସଂଗ୍ରାମକୁ ପ୍ରଚଣ୍ଡ ବଳ ଦେଇଥିଲା ।ସେହିପରି ଖୋର୍ଦ୍ଧାର ବୀର ପାଇକ ଭୂମି ମୁକ୍ତି ସଂଗ୍ରାମର ଆଦି ପର୍ବକୁ ଜନ୍ମ ଦେଇ ଅନେକ ପାଇକ ବୀରଙ୍କୁ ସହୀଦ କରିଥିଲା । ଏଣୁ ଓଡିଶା ସଂସ୍କୃତି ଓ ଐତିହ୍ୟର ସୁରକ୍ଷା ଲାଗି ତାଙ୍କ ସରକାର ବିଭିନ୍ନ ପଦକ୍ଷେପ ଗ୍ରହଣ କରୁଛନ୍ତି ।
କରୁଛି । କିନ୍ତୁ ଆମ ପ୍ରତିରକ୍ଷା ମନ୍ତ୍ରୀ ସଂସଦରେ ଏହିସବୁ ମିଥ୍ୟାର ରହସ୍ୟ ଖୋଲିଛନ୍ତି । ଏଥିପାଇଁ ସେ ପ୍ରତିରକ୍ଷା ମନ୍ତ୍ରୀଙ୍କୁ ସାଧୁବାଦ ଜଣାଇଥିଲେ ।
ସେ କହିଥିଲେ ଯେ, ପୂର୍ବରୁ ପ୍ରତିରକ୍ଷା କ୍ରୟ କ୍ଷେତ୍ରରେ ଏଜେଂଟ ଓ ଦଲାଲମାନେ କାର୍ଯ୍ୟ କରୁଥିଲେ । ସେମାନଙ୍କ ମଧ୍ୟରେ ଖ୍ରୀଷ୍ଟିଆନ ମିଶେଲ ଅନ୍ୟତମ । ଯିଏକି ଅଗସ୍ତା ୱେଷ୍ଟଲେଣ୍ଡ ହେଲିକପ୍ଟର ଦୁର୍ନୀତି ମାମଲାରେ ଧରାପଡିଛନ୍ତି ଏବଂ ଭାରତକୁ ଅଣାଯାଇଛି । ସେ ଏବେ ଅନେକ ଲାଞ୍ଚ ଦେଣନେଣ ତଥ୍ୟ ପ୍ରଘଟ କରୁଛନ୍ତି । ଗୋଟିଏ ପରେ ଗୋଟିଏ ଦୁର୍ନିତୀର ରହସ୍ୟ ପଦାକୁ ଆସୁଛି । ତାଙ୍କର ଏକ ଚିଠିରୁ ଅନେକ କିଛି ତଥ୍ୟ ମିଳିଛି ।
ପୂର୍ବତନ ସରକାରରେ ଅନେକ ଫାଇଲ ଚଳନ ବିଷୟରେ ମିଶେଲକୁ ସୂଚନା ମିଳୁଥିଲା । ଏପରିକି ସରକାରଙ୍କ କାର୍ଯ୍ୟଧାରା, ପ୍ରତିରକ୍ଷା ସଂକ୍ରାନ୍ତ କ୍ୟାବିନେଟ କମିଟିର କାର୍ଯ୍ୟ, ପ୍ରତିରକ୍ଷା ସଂକ୍ରାନ୍ତ ବୈଠକର ସୂଚନା, ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟର ସୂଚନା ଏଭଳି ଅନେକ ତଥ୍ୟ ମିଶେଲ ପାଖରେ ପହଂଚୁଥିଲା । କଂଗ୍ରେସର ମନ୍ତ୍ରୀମାନେ କି କି ଫଏସଲା କରୁଥିଲେ, ତାର ଆଗୁଆ ସୂଚନା ମିଶେଲକୁ ମିଳୁଥିଲା । ଭାରତରେ "ମିଶେଲ ମାମା"ଙ୍କ ଦରବାର ଚାଲିଥିଲା । ପ୍ରଧାନମନ୍ତ୍ରୀଙ୍କୁ ଯାହା ଜଣା ନଥିଲା ତାହା ମିଶେଲ ନିକଟରେ ପହଂଚୁଥିଲା । ଏବେ ଯାଂଚ ଏଜେନ୍ସୀମାନେ ଏହିସବୁ ତଥ୍ୟ ପ୍ରଘଟ କରିଛନ୍ତି । ଦେଶର ଜନତା ଏହିଭଳି କାରନାମାକୁ ବିଚାର ଓ ତର୍ଜମା କରିବେ । କାନୁନ କାହାକୁ ବି ଛାଡିବ ନାହିଁ ବୋଲି ପ୍ରଧାନମନ୍ତ୍ରୀ ସ୍ପଷ୍ଟ କରିଦେଇଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ, ଏବେ କଂଗ୍ରେସ ଦେଶର ଚୌକିଦାରକୁ ଭୟ କରିବା ଆରମ୍ଭ କଲାଣି । ଚୌକିଦାର ସତର୍କ ରହିଥିବାରୁ ଆଉ ଚୋରି ହେଉନାହିଁ, ଭ୍ରଷ୍ଟାଚାର ବନ୍ଦ ହେଉଛି, ଦୁର୍ନିତୀକୁ ରୋକା ଯାଉଛି । ଏଣୁ ଚୌକିଦାର ଉପରେ ହାମଲା ଆରମ୍ଭ କରାଯାଇଛି । ମିଥ୍ୟାର ଆଶ୍ରୟ ନିଆଯାଉଛି । ଏହାକୁ ଦେଶର ଜନତା ଭଲଭାବେ ଜାଣି ସାରିଲେଣି ବୋଲି ପ୍ରଧାନମନ୍ତ୍ରୀ ଶ୍ରୀ ମୋଦୀ ବାରିପଦା ଜନସଭାରେ କହିଥିଲେ । ଏହି ସମାବେଶରେ କେନ୍ଦ୍ର ପେଟ୍ରୋଲିୟମ, ପ୍ରାକୃତିକ ବାଷ୍ପ, ଦକ୍ଷତା ବିକାଶ ଓ ଉଦ୍ୟମୀତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, କେନ୍ଦ୍ର ଆଦିବାସୀ ବ୍ୟାପାର ମନ୍ତ୍ରୀ ଶ୍ରୀ ଜୁଏଲ ଓରାମ ପ୍ରମୁଖ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
